நவ்ஜித் கவுர் தில்லான்

**நவ்ஜீத் கவுர் தில்லான்** (**Navjeet Kaur Dhillon,** பிறப்பு: மார்ச் 6,1995) ஓர் இந்திய தடகள வீராங்கனை ஆவார். மகளிர் வட்டு எறிதல் பிரிவில் தற்போது 46 ஆவது தரவரிசையில் உள்ளார். மேலும் பெண்கள் ஒட்டுமொத்த தரவரிசையில் 4165 இடத்தில் உள்ளார். 2018 பொதுநலவாய விளையாட்டுப் போட்டிகளில் தனது இறுதிச் சுற்றில் எறிதல் 57.43 மீ தூரம் எறிந்து,வெண்கலப் பதக்கம் வென்றார். மேலும்  2014 ஆம் ஆண்டில் தடகளத்தில் உலக ஜூனியர் சாம்பியன்ஷிப் பதக்கம் வென்ற இரண்டாவது இந்தியர் ஆனார். பிப்ரவரி 2018 இல் இந்திய கிராண்ட் பிரிக்ஸில் 2018 இல் அமைக்கப்பட்ட 59.18 மீ தூரம் எறிந்து தனிப்பட்ட சிறப்பைத் தக்க வைத்தார்.&nbsp;&nbsp;

உலக ஜூனியர் தடகள சாம்பியன்ஷிப் வெண்கலப் பதக்கத்திற்கான ரொக்கப் பரிசைப் பெற தில்லான் இரண்டு ஆண்டுகளுக்கும் மேலாக காத்திருக்க வேண்டியிருந்தது. பஞ்சாப் அரசாங்கத்தால் ஒரு வேலை வாய்ப்பு கிடைக்கும் என்று அவர் நம்பியிருந்தார். இவர் தற்போது வருமான வரி ஆய்வாளராக பணிபுரிகிறார்.

ஜூன் 2022 இல் ஊக்கமருந்து மீறலைத் தொடர்ந்து, அவர் மூன்று ஆண்டுகளுக்கு தடை செய்யப்பட்டார்.

## தொழில் வாழ்க்கை
அமிர்தசரஸில் பிறந்த தில்லான், 2010 ஆம் ஆண்டில் இந்திய இளையோர் வெற்றியாளர் பட்டத்தையும், 2011 ஆம் ஆண்டில் தேசிய இளையோர் பட்டத்தையும் வென்றார். 2011 ஆம் ஆண்டு தடகளத்தில் உலக இளையோர் சாம்பியன்ஷிப்பில் சர்வதேச அளவில் அறிமுகமானார், தகுதிப் போட்டியில் மட்டுமே போட்டியிட்டார், மேலும் 2011 பொதுநலவாய இளையோர் விளையாட்டுப் போட்டிகளில் தனது முதல்  வெண்கலப் பதக்கத்தை வென்றார். தில்லான் 2012 இந்திய ஜூனியர் சாம்பியன்ஷிப்பில் குண்டு எறிதல்/ வட்டெறிதல் இரண்டு போட்டிகளிலும் வென்றார் மற்றும்  தாய்லாந்தின் வீராங்கணையான சுபென்ராட் இன்செங்குக்குப் பிறகு 2012 ஆசிய ஜூனியர் தடகள சாம்பியன்ஷிப் பட்டம் வென்றார்.

தில்லான் 2013 தொடர் ஆட்டங்களில் மூத்தோர் அணியில் இடம்பெற்றார். 2013 ஆசிய தடகள சாம்பியன்ஷிப் குண்டு எறிதல், வட்டெறிதல்ஆகிய இரண்டிலும் போட்டியிட்டார். 2014 ஆசிய ஜூனியர் தடகள சாம்பியன்ஷிப் அதிக வயது பிரிவுக்கான பதக்கங்களை வென்றார். அங்கு அவர் குண்டு எறிதலில் மூன்றாவது இடத்தையும், வட்டெறிதல் இரண்டாவது இடத்தையும் வென்றார். 2014 ஆம் ஆண்டு தடகளத்தில் உலக ஜூனியர் சாம்பியன்ஷிப் இவருக்கு ஒரு திருப்புமுனையாக அமைந்தது. தனிப்பட்ட சிறந்த வீசுதலுடன் வட்டெறிதலுக்கான  56. 36 மீ. எறிந்து வெண்கலப் பதக்கத்தை கைப்பற்றினார்.  பெண்கள் வட்டு எறிதலில் சக வீராங்கனை சீமா ஆன்டிலின் அடிச்சுவடுகளைப் பின்பற்றி, அந்த போட்டியில் பதக்கம் வென்ற இரண்டாவது இந்தியர் என்ற பெருமையை அவர் பெற்றார்.

தில்லான் 2014 , 2015 ஆம் ஆண்டுகளில் மூத்தோர் பிரிவில் இடம்பிடித்து  தேசிய மேடையில் முதலிடம் பிடித்தார். அத்துடன் 2015 ஆம் ஆண்டு இந்திய தேசிய விளையாட்டுப் போட்டிகளில்  குன்டு எறிதல்/ வட்டெறிதல் இரண்டிலும் தரவரிசையில் இடம்பெற்றார். மேலும் 2015 ஆசிய தடகள சாம்பியன்ஷிப் போட்டிகளில் வட்டெறிதலில் ஆறாவது இடத்தைப் பிடித்தார். அவர் 2016 மற்றும் 2017 ஆம் ஆண்டுகளில் சர்வதேச அளவில் போட்டியிடவில்லை, இருப்பினும் அவர் அந்த ஆண்டுகளில் குண்டு எறிதலில் தேசிய பட்டங்களை வென்றார். மேலும் தேசிய அளவில் வட்டு எறிதலில் இரண்டாம் இடத்தைப் பிடித்தார். தில்லான் 2018 காமன்வெல்த் விளையாட்டுப் போட்டிகளில் வட்டெறிதலில் வெண்கலப் பதக்கத்தை வென்றார்-இது அவரது முதல் மூத்தோர் சர்வதேச பதக்கமாகும்.

## தேசிய பட்டங்கள்

* இந்திய ஓபன் தடகள சாம்பியன்ஷிப்
** வட்டெறிதல் 2014,2015
** குண்டு எறிதல் 2016,2017
* இந்திய தேசிய விளையாட்டுகள்
** குண்டு எறிதல்2015
** வட்டெறிதல்  2015

## குறிப்புகள்

பகுப்பு:இந்தியப் பெண் வட்டெறி வீரர்கள்
பகுப்பு:வாழும் மக்கள்
பகுப்பு:1995 பிறப்புகள்
பகுப்பு:விளையாட்டு வீரர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
பகுப்பு:பொதுநலவாய விளையாட்டுக்களில் வெண்கல பதக்கம் வென்ற இந்தியர்கள்